|  |  |
| --- | --- |
| **GRAD PREGRADA**  **URED GRADONAČELNIKA**  **Karla Tuškana 2**  **49 218 PREGRADA** | **Sjedište: Ulica Ksavera Šandora Gjalskog 1**  **49210 Zabok**  **OIB:** 61979475705 **MB:** 03016340  **Telefoni:** - centrala: 049/588 640  - uprava: 049/221 631  - fax: 049/221 326  **E-pošta:** uprava@zagorski-vodovod.hr  **Web:** [www.zagorski-vodovod.hr](http://www.zagorski-vodovod.hr)  **Predmet: Odvodnja i vodoopskrba–status projekata i aktivnosti**  **Broj**: 14386/24.  U Zaboku, 14.06.2024. godine. |

Poštovani,

Temeljem Vašeg dopisa od 13.lipnja 2024.godine, dostavljamo Vam informacju o statusu projekata Izgradnje sustava odvodnje Pregrada, koji je nasljeđen pripajanjem VIOP-a d.o.o. Zagorskom vodovodu d.o.o. i aktivnostima na poboljšanju funkcioniranja sustava vodoopskrbe na području Grada Pregrade.

**Sustav odvodnje pročišćavanje otpadnih voda aglomeracije Pregrada:**

**Lokacijska dozvola kolektorske mreže** **fekalne odvodnje** – Ishođena je izmjena i dopuna lokacijske dozvole 20.10.2022. s rokom važenja do 21.studeni 2024.godine

**Građevinska dozvola kolektorske mreže** **fekalne odvodnje** – ishođena je 29.12.2017., uz produženje važenja do 20.veljače 2024. godine, u međuvremenu je došlo do potrebe za izmjenom projekta i građevinske dozvole.

U tijeku je izrada Izmjene i dopune Glavnog projekta kolektorske mreže, te se ove godine planira ishoditi Izmjena i dopuna građevinske dozvole

U tijeku je izrada projektne dokumentacije za ishođenje građevinske dozvole mješovitog sustava odvodnje Grada Pregrade

**Lokacijska dozvola UPOV-a Pregrada**, ishođena je 13.06.2017.godine i produljena do 27.08.2021.godine, kada je postala nevažeća. Do kraja 2024.godine se planira provesti postupak nabave i ugovoranja izrade novelacije Idejnog projekta UPOV-a Pregrada i ishođenje nove lokacijske dozvole.

Ishođenjem nove lokacijske dozvole UPOV-a Pregrada, stjeću se uvjeti prijave za financiranja izgradnje sustava odvodnje iz u tom trenutku dostupnih nacionalnih i EU izvora financiranja.

**Vodoopskrba:**

**Ugovoreni radovi:**

Rekonstrukcija dijela mjesne vodovodne mreže naselja Višnjevec – vrijednost 61.705,58 Eur-a

Provedba mjera i postupaka s ciljem smanjenja gubitaka vode, ugradnja mjerno regulacijske opreme i izrada elaborate analize stanja gubitaka – vrijednost 159.971,00 (sufinanciranje Hrvatskih voda 80%)

**Do sada izvedeni radovi na postojećem sustavu vodoopskrbe Grada Pregrade:**

1. Rekonstrukcija CS Premrli, zamjena pumpi i ugradnje zaštite od nestanka vode – 4.000 Eur-a
2. Rekonstrukcija dijela mjesne vodovodne mreže naselje Gabrovec – 3.000 Eur-a
3. Rekonstrukcija dijela mjesne vodovodne mreže  - naselje Vrhi- Premrli – 2.500 Eur-a
4. Nabavljeno novo crpno postrojenje koje se ugrađuje u postojeću VS Lenart 1 – 2.750 Eur-a
5. Izmjena vodomjera kojima je isteklo ovjerno razdoblje  – cca 1.100 kom, ostaje do 15.07.2024. još 400 kom – cca 50.000 Eur-a
6. Uzimanje uzoraka vode na izvorištima od strane Hrvatskog zavoda za javno zdravstvo te izrada „hidrološke“ godine sukladno zakonskoj obavezi 3.500 Eur-a

**Planirani radovi na postojećem sustavu vodoopskrbe Grada Pregrade:**

1. Rekonstrukcija kod izvorišta B1, sa ugradnjom novo nabavljenog uređaja za memoriranje podataka, sukladno zakonskoj regulativi, povezivanje na nadzorno upravljački sustav – 2.000 Eur-a
2. Rekonstrukcija kod izvorišta B2, sa ugradnjom novo nabavljenog uređaja za memoriranje podataka i ugradnja elektro motornih ventila – 17.000 Eur-a, sukladno zakonskoj regulativi te u suradnji sa izvođačem radova Kunagora završetak ugradnje opreme za kloriranje. Za napomenuti da bušotina B2 nije u funkciji od 2022. godine
3. Rekonstrukcija vodospreme PREMRLI- sanacija ravnog krova, zamjena postojeće stolarije – predvidivo 8.700 Eur-a
4. Rekonstrukcija vodospreme LENART 1, ugradnja prije navedenog novog crpnog postrojenja, zamjena postojeće stolarije, uređenje fasade, nova ograda i uređenje unutarnjeg prostora sa novom keramikom – predvidivo 6.200 Eur-a
5. Rekonstrukcija nadzorno upravljačkog sustava sa integracijom u sustav Zagorskog vodovoda – 25.900 Eur-a
6. Rekonstrukcija dijela mjesne vodovodne mreže naselja Sopot – predvidivo 6.000 Eur-a

7. Rekonstrukcija dijela mjesne vodovodne mreže naselja Stipernica – predvidivo 7.000 Eur-a

S poštovanjem,

**Direktor:**

**Mario Mihovilić, dipl.ing stroj.**

Dostaviti: - GRAD PREGRADA, URED GRADONAČELNIKA, Karla Tuškana 2, 49 218 PREGRADA

-Arhiva –ovdje

-Odjel tehničke podrške i upr. investicijama - ovdje