Slika na kojoj se prikazuje tekst, isječak crteža

Opis je automatski generiran

**REPUBLIKA HRVATSKA**

**KRAPINSKO-ZAGORSKA ŽUPANIJA**

**GRAD PREGRADA**

**GRADSKO VIJEĆE**

KLASA: 024-03/24-01/04

URBROJ: 2140-5-01-24-5

U Pregradi, 22. travnja 2024.

**ZAPISNIK**

sa 20. sjednice Gradskog vijeća grada Pregrade, održane dana 22. travnja 2024. godine u Vijećnici grada Pregrade.

Započeto u 18,00 sati.

**NAZOČNI:** Vesna Petek, predsjednica GV grada Pregrade, Davorka Filipčić, Veronika Gajšak, Valerija Hržica, Goran Horvat, Gordana Križanec Ružić, Vesna Liber, Stjepan Miklaužić, Jasna Vnuk i Zdravko Vrbanc, članovi/ce Gradskog vijeća.

**ODSUTNI:** Marina Čuček, Zvonimir Gretić i Zdravka Žiger, članovi/ce Gradskog vijeća grada Pregrade.

**OSTALI:** Marko Vešligaj, gradonačelnik grada Pregrade, Draženka Gretić, ravnateljica Gradske knjižnice Pregrada, Davor Špoljar, v.d. ravnatelj Muzeja i ravnatelj POU Pregrada, Dražen Sinković, zapovjednik ZJVP, Nikolina Šoštarić Tkalec, referentica za opće poslove i društvene djelatnosti, Ines Drenški, viša referentica za gospodarstvo i financije, Romana Pavlinec, voditeljica odsjeka za komunalno gospodarstvo, promet i prostorno uređenje, Marija Horvat Cesarec, poljoprivredna redarka.

Predsjednica Gradskog vijeća gđa. Vesna Petek pozdravlja sve prisutne, te ustanovljuje da je sjednici nazočna nadpolovićna većina članova Gradskog vijeća Grada Pregrade, te se mogu donositi pravovaljani zaključci i drugi akti.

Nakon iznijetog, gđa. Petek predlaže izmjenu i dopunu dnevnog reda i to tako da se u točci 8., iza podtočke 8.6. dodaju nove podtočke: 8.7. „Izvješće o izvršenju Programa gradnje objekata i uređaja komunalne infrastrukture na području Grada Pregrade za 2023. godinu“, 8.8. „Izvješće o izvršenju Programa održavanja komunalne infrastrukture na području Grada Pregrade za 2023. godinu“, 8.9. „Izvješće o izvršenju Programa potpore poljoprivredi na području Grada Pregrade za 2023. godinu“, nadalje iza točke 9. dodaje se točka 10. koja glasi: „Donošenje Godišnjeg provedbenog plana unapređenja zaštite od požara na području Grada Pregrade za 2024. godinu“, te dosadašnja točka 10. postaje točka 11. „Informacija – izvješće poljoprivrednog redara za 2023. godinu, a točka 11. Razno, postaje točka 12.

Gđa. Petek daje izmjenu i dopunu dnevnog reda na glasovanje, nakon čega Gradsko vijeće jednoglasno sa 10 glasova ZA, 0 PROTIV i 0 SUZDRŽAN istu usvaja.

Nakon iznijetog, gđa. Petek predlaže sa navedenom izmjenom i dopunom slijedeći

Gradsko vijeće Grada Pregrade sa navedenim izmjenama i dopunama jednoglasno sa 10 glasova ZA, 0 PROTIV i 0 SUZDRŽAN usvaja slijedeći

**DNEVNI RED**

1. Usvajanje zapisnika s 19. sjednice Gradskog vijeća Grada Pregrade
2. Usvajanje Izvješća o radu i izvršenja proračuna za 2023. godinu Zagorske javne vatrogasne postrojbe
3. Usvajanje Izmjena Godišnjeg plana i programa rada Glazbene škole Pregrada za šk. God. 2023./2024.
4. Usvajanje Izvještaja o radu u 2023. godini, Financijskog izvještaja za 2023. godinu i Izvještaja Sportske zajednice Grada Pregrade o korištenju nekretnina u vlasništvu Grada Pregrade za 2023. godinu,
5. Usvajanje Izvješća o radu i izvršenja financijskog plana za 2023. godinu Muzeja grada Pregrade Zlatko Dragutin Tudjina
6. Usvajanje Izvješća o radu i izvršenja financijskog plana za 2023. godinu za POU Pregrada
7. Usvajanje Izvješća o radu i izvršenju financijskog plana za 2023. godinu Gradske knjižnice Pregrada
8. Usvajanje Godišnjeg izvješća o izvršenju Proračuna Grada Pregrade za 2023. godinu i Izvješća o korištenju proračunske zalihe Grada Pregrade za 2023. godinu
   1. Usvajanje Izvješća o izvršenju Programa javnih potreba u sportu Grada Pregrade za 2023. godinu

8.2.Usvajanje Izvješća o izvršenju Programa javnih potreba u kulturi i tehničkoj kulturi Grada

Pregrade za 2023. godinu

8.3.Usvajanje Izvješća o izvršenju Programa javnih potreba u socijalnoj skrbi i zdravstvu Grada

Pregrade za 2023. godinu

* 1. Usvajanje Izvješća o izvršenju Programa korištenja sredstva od prodaje stanova na kojima postoji stanarsko pravo za 2023. godinu

8.5.Usvajanje Izvješća o izvršenju Programa utroška sredstva šumskog doprinosa za 2023.

godinu

8.6.Usvajanje Izvješća o izvršenju Programa korištenja sredstava ostvarenih od naknade za

zadržavanje nezakonito izgrađenih zgrada u prostoru za 2023. godinu

8.7.Izvješće o izvršenju Programa gradnje objekata i uređaja komunalne infrastrukture na

području Grada Pregrade za 2023. godinu,

8.8.Izvješće o izvršenju Programa održavanja komunalne infrastrukture na području Grada

Pregrade za 2023. godinu,

8.9.Izvješće o izvršenju Programa potpore poljoprivredi na području Grada Pregrade za 2023.

godinu,

1. Donošenje Odluke o davanju suglasnosti za provedbu ulaganja u rekonstrukciju nerazvrstane ceste i nogostupa s oborinskom odvodnjom na P-15 (D206 – Ulica Kolarija – Ulica Stjepana Beloševića – Vrhi Pregradski – Ž2118),
2. Donošenje Godišnjeg provedbenog plana unapređenja zaštite od požara za područje Grada Pregrade za 2024. godinu,
3. Informacija – Izvješće poljoprivrednog redara za 2023. godinu
4. Razno

**Točka 1.**

Gđa. Petek iznosi uvodno kraće obrazloženje vezano uz razmatranje i usvajanje Zapisnika sa 19. sjednice Gradskog vijeća Grada Pregrade te otvara raspravu po navedenoj točci.

Pošto nije bilo izmjena ni dopuna, Gradsko vijeće Grada Pregrade jednoglasno sa 10 glasova ZA, 0 PROTIV i 0 SUZDRŽAN usvaja Zapisnik sa 19. sjednice Gradskog vijeća Grada Pregrade.

**Točka 2.**

Nadalje gđa. Petek iznosi uvodno kraće obrazloženje vezano uz razmatranje i usvajanje Izvješća o radu i izvršenju proračuna za 2023. godinu Zagorske javne vatrogasne postrojbe.

Nakon iznijetog, gđa. Petek daje riječ gosp. Sinkoviću, zapovjedniku ZJVP.

Gosp. Sinković pozdravlja sve prisutne te je ukratko iznio uvodno kraće obrazloženje, nakon čega ističe kako nema više što posebno dodati, odnosno ukoliko tko ima kakvih pitanja rado će na njih odgovoriti.

Gđa. Petek otvara raspravu po navedenoj točci.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 10 glasova ZA, 0 PROTIV i 0 SUZDRŽAN donosi

**ZAKLJUČAK**

Usvaja se Izvješće o radu i izvršenje proračuna za 2024. godinu Zagorske javne vatrogasne postrojbe.

**Točka 3.**

Gđa. Petek nadalje iznosi uvodno kraće obrazloženje vezano uz usvajanje Izmjena Godišnjeg plana i programa rada Glazbene škole Pregrada za šk.god. 2023./2024.

Nakon iznijetog, gđa. Petek daje točku na razmatranje.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 10 glasova ZA, 0 PROTIV i 0 SUZDRŽAN donosi

**ZAKLJUČAK**

Usvaja se Izmjena Godišnjeg plana i programa rada Glazbene škole Pregrada za školsku godinu 2023./2024. u predloženom tekstu.

**Točka 4.**

Uvodno kraće obrazloženje vezano uz razmatranje i usvajanje Izvješća o radu u 2023. godini, Financijskog izvješća za 2023. godinu i Izvješća Sportske zajednice Grada Pregrade o korištenju nekretnina u vlasništvu Grada Pregrade za 2023. godinu.

Nakon iznijetog, gđa. Petek otvara raspravu po navedenoj točci.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 10 glasova ZA, 0 PROTIV i 0 SUZDRŽAN donosi

**ZAKLJUČAK**

**Članak 1.**

Usvaja se Izvješće o radu Sportske zajednice Grada Pregrade za 2023. godinu i Financijsko Izvješće Sportske zajednice Grada Pregrade za 2023. godinu, u predloženom tekstu koji se nalazi u privitku.

**Članak 2.**

Usvaja se Izvješće Sportske zajednice Grada Pregrade o korištenju nekretnina u vlasništvu Grada Pregrade za 2023. godinu, u predloženom tekstu koji se nalazi u privitku.

**Članak 3.**

Ovaj zaključak stupa na snagu danom donošenja.

**Točka 5.**

Nadalje gđa. Petek iznosi uvodno kraće obrazloženje vezano uz razmatranje i usvajanje Izvješća o radu i izvršenju financijskog plana za 2023. godinu Muzeja grada Pregrade Zlatko Dragutin Tudjina.

Nakon iznijetog, gđa. Petek daje riječ gosp. Davoru Špoljaru, ravnatelju Muzeja.

Gosp. Špoljar pozdravlja sve prisutne te iznosi kraće obrazloženje navedenog Izvješća, nakon čega iznosi da ukoliko će biti kakvih pitanja, rado će na njih odgovoriti.

Gđa. Petek zahvaljuje gosp. Špoljaru te otvara raspravu po navedenoj točci.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 10 glasova ZA, 0 PROTIV i 0 SUZDRŽAN donosi

**ZAKLJUČAK**

Usvaja se Izvješće o radu i izvršenje financijskog plana za 2023. godinu Muzeja grada Pregrade Zlatko Dragutin Tudjina u predloženom tekstu.

**Točka 6.**

Gđa. Petek nadalje iznosi uvodno kraće obrazloženje vezano uz razmatranje i usvajanje Izvješća o radu i izvršenju financijskog plana za 2023. godinu za POU Pregrada.

Nakon iznijetog, gđa. Petek daje riječ gosp. Špoljaru, ravnatelju POU Pregrada.

Gosp. Špoljar još jednom se zahvaljuje te ukratko iznosi kako je iza nas prva godina sa aktivnostima provedenim u POU. Realizirano je niz programa te se sudjelovalo u svim aktivnostima i događanjima. Sredstva su bila osigurana od strane Grada i Ministarstva turizma te je zaposlena jedna djelatnica na neodređeno i jedna na određeno vrijeme te se može reći da su financijski stabilni. Nakon sveg iznijetog, gosp. Špoljar iznosi da ukoliko tko ima kakvih pitanja rado će na njih odgovoriti.

Nadalje gđa. Petek daje riječ gosp. gradonačelniku Vešligaju.

Gosp. Vešligaj na samom početku sve lijepo pozdravlja te iznosi kako želi napomenuti da se radi o našoj najmlađoj ustanovi i vidljivo je da je to bio pun pogodak što se išlo u realizaciju POU-a. Bilo je dosta aktivnosti, svakako bi tu spomenu obnovu rodne kuće Janka Leskovara koja ide u završnu fazu, kino-dvorana za koju čekamo završetak natječaja… te bi na samom kraju želio pohvaliti rad i zalaganje gosp. Špoljara.

Čestitkama su se pridružile i gđa. Križanec Ružić i gđa. Petek.

Nakon sveg iznijetog, pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 10 glasova ZA, 0 protiv i 0 SUZDRŽAN donosi

**ZAKLJUČAK**

Usvaja se Izvješće o radu za 2023. godinu i izvršenje financijskog plana za 2023. godinu Pučkog otvorenog učilišta Pregrada.

**Točka 7.**

Uvodno kraće obrazloženje vezano uz razmatranje i usvajanje Izvješća o radu i izvršenju financijskog plana za 2023. godinu Gradske knjižnice Pregrada iznijela je gđa. Petek.

Nakon iznijetog, gđa. Petek daje riječ gđi. Draženki Gretić, ravnateljici Gradske knjižnice Pregrada.

Gđa. Gretić pozdravlja sve prisutne te ukratko iznosi kako je iza njih jedna uspješna godine i lijepa suradnja sa svim udrugama na području Grada, a svega toga ne bi bilo da nema potporu od Grada i svih službenika Grada. Nadalje, gđa. Gretić iznosi kako nema što posebno dodati, naime sve se nalazi u Izvješću, a ukoliko netko ima kakvo pitanje rado će na njega odgovoriti.

Nakon iznijetog, za riječ se javio gosp. Vešligaj te također iznosi kako bi se zahvalio gđi. Gretić na njenom radu i zalaganju, jer njezin rad i sama organizacija vođenja Gradske knjižnice na jednom je zavidnom nivou.

Nakon iznošenja gosp. Gradonačelnika, gđa. Petek otvara raspravu po navedenoj točci.

Za riječ se javila gđa. Vnuk te ističe kako bi samo željela čestitati gđi. Gretić, a i gosp. Špoljaru na jednom kvalitetnom radu. Čestitkama se pridružila i gđa. Petek, a gđa. Filipčić iznosi kako bi posebno pohvalila organizaciju vezanu uz druženje majka i mališana i učestvovanje gđe. Liber u toj organizaciji.

Nakon sveg iznijetog, pošto više nije bilo pitanja ni prijedloga, gđa. Petek zaključuje točku te isti daje na glasovanje, nakon čega Gradsko vijeće jednoglasno sa 10 glasova ZA, 0 PROTIV i 0 SUZDRŽAN donosi

**ZAKLJUČAK**

Usvaja se Izvješće o radu za 2023. godinu i izvršenje financijskog plana za 2023. godinu Gradske knjižnice Pregrada.

**Točka 8.**

Gđa. Petek iznosi uvodno kraće obrazloženje vezano uz razmatranje i usvajanje Godišnjeg izvješća o izvršenju Proračuna grada Pregrade za 2023. godinu i Izvješća o korištenju proračunske zalihe Grada Pregrade za 2023. godinu te Izvješća o izvršenju Programa javnih potreba u sportu Grada Pregrade za 2023. godinu, Izvješća o izvršenju Programa javnih potreba u kulturi i tehničkoj kulturi Grada Pregrade za 2023. godinu, Izvješća o izvršenju Programa javnih potreba u socijalnoj skrbi i zdravstvu Grada Pregrade za 2023. god., Izvješća o izvršenju Programa korištenja sredstava od prodaje stanova na kojima postoji stanarsko pravo za 2023. godinu, Izvješće o izvršenju Programa utroška sredstava šumskog doprinosa za 2023. godinu, Izvješće o izvršenju Programa korištenja sredstava ostvarenih od naknade za zadržavanje nezakonito izgrađenih zgrada u prostoru za 2023. godinu, Izvješća o izvršenju Programa gradnje objekata i uređaja komunalne infrastrukture na području Grada Pregrade za 2023. god., Izvješća o izvršenju Programa održavanja komunalne infrastrukture na području Grada Pregrade za 2023. god., Izvješća o izvršenju Programa potpore poljoprivredi na području Grada Pregrade za 2023. god.

Gđa. Petek nadalje iznosi da su navedena Izvješća dio Godišnjeg izvješća o izvršenju proračuna te će se o istima zajednički raspravljati i u kompletu glasati.

Nakon iznijetog gđa. Petek daje riječ gđi. Gordani Križanec Ružić, predsjednici Odbora za proračun i financije.

Gđa. Križanec Ružić pozdravlja sve prisutne te iznosi da se Odbor za financije i proračun danas sastao i održao svoju sjednicu na kojoj je jednoglasno usvojio slijedeći Zaključak (kojeg čita) te predlaže Gradskom vijeću usvajanje istog.

Gđa. Petek zahvaljuje gđi. Križanec Ružić te daje riječ Gradonačelniku gosp. Marku Vešligaju, nakon čega gosp. Vešligaj iznosi uvodno obrazloženje u kojem ukratko iznosi slijedeće: naime u razdoblju od 01.01. do 31.12.2023. godine ostvareni su ukupni prihodi i primici u iznosu od 6.911.311,30 eura, a ukupni rashodi i izdaci u iznosu od 6.399.601,99 eura. Višak Grada iznosi 484.784,84 eura, a razlog velikog viška je zbog odobrenog korištenja prekoračenja po računu Grada u iznosu od 300.000,00 eura i pristiglih pomoći krajem godine za sanaciju šteta od elementarnih nepogoda. Naime, navedeno je trebalo zbog plaćanja izvođača prije nego što su pristigla odobrena sredstva pomoći od ministarstava itd., tako da se radi o nekom manjem višku. Svakako se može reći da se radi o jednoj uspješnoj godini, a sve je i opširno i detaljno opisano u obrazloženju iznio je gosp. gradonačelnik.

Predsjednica Gradskog vijeća gđa. Petek zahvaljuje gosp. Gradonačelniku te otvara raspravu po navedenoj točci.

Pošto nije bilo pitanja ni prijedloga, gđa. Petek zaključuje točku te istu daje na glasovanje nakon čega Gradsko vijeće jednoglasno sa 10 glasova ZA, 0 PROTIV i 0 SUZDRŽAN donosi

**Z A K L J U Č A K**

Usvaja se Godišnje izvješće o izvršenju Proračuna Grada Pregrade za 2023. godinu i Izvješće o korištenju proračunske zalihe za 2023. godinu sa svim aktima i dokumentacijom u privitku, sve u predloženom tekstu.

Nadalje gđa. Petek iznosi prijedloge Izvješća na glasovanje, nakon čega Gradsko vijeće jednoglasno sa 10 glasova ZA, 0 PROTIV i 0 SUZDRŽAN donosi slijedeći

**Z A K L J U Č A K**

Članak 1.

Usvaja se Izvješće o izvršenju Programa javnih potreba u sportu Grada Pregrade za 2023. godinu („Službeni glasnik Krapinsko-zagorske županije“ 54/22, 66B/23).

Članak 2.

Ovaj Zaključak objaviti će se u Službenom glasniku Krapinsko – zagorske županije.

**Z A K L J U Č A K**

Članak 1.

Usvaja se Izvješće o izvršenju Programa javnih potreba u kulturi i tehničkoj kulturi Grada Pregrade za 2023. godinu („Službeni glasnik Krapinsko-zagorske županije“ br. 54/22, 29/23, 66B/23).

Članak 2.

Ovaj Zaključak objaviti će se u Službenom glasniku Krapinsko – zagorske županije.

**Z A K L J U Č A K**

Članak 1.

Usvaja se Izvješće o izvršenju Programa javnih potreba u socijalnoj skrbi i zdravstvu Grada Pregrade za 2023. godinu („Službeni glasnik Krapinsko-zagorske županije“ br. 54/22, 29/23, 66B/23).

Članak 2.

Ovaj Zaključak objaviti će se u Službenom glasniku Krapinsko – zagorske županije.

**Z A K L J U Č A K**

Članak 1.

Usvaja se Izvješće o izvršenju Programa korištenja sredstva od prodaje stanova na kojima postoji stanarsko pravo za 2023. godinu („Službeni glasnik Krapinsko-zagorske županije“ br. 54/22).

Članak 2.

Ovaj Zaključak objaviti će se u Službenom glasniku Krapinsko – zagorske županije.

**Z A K LJ U Č A K**

Članak 1.

Usvaja se izvješće o izvršenju Programa utroška sredstva šumskog doprinosa za 2023. godinu.

Članak 2.

Ovaj Zaključak biti će objavljen u „Službenom glasniku“ Krapinsko- zagorske županije.

**Z A K LJ U Č A K**

Članak 1.

Usvaja se izvješće o izvršenju Programa korištenja sredstava ostvarenih od naknade za zadržavanje nezakonito izgrađenih zgrada u prostoru za 2023. godinu.

Članak 2.

Ovaj Zaključak bit će objavljen u „Službenom glasniku“ Krapinsko- zagorske županije.

**Z A K L J U Č A K**

Članak 1.

Usvaja se Izvješće o izvršenju Programa gradnje objekata i uređaja komunalne infrastrukture na području Grada Pregrade za 2023. godinu.

Članak 2.

Ovaj Zaključak objaviti će se u Službenom glasniku Krapinsko – zagorske županije.

**Z A K L J U Č A K**

Članak 1.

Usvaja se Izvješće o izvršenju Programa održavanja komunalne infrastrukture na području Grada Pregrade za 2023. godinu.

Članak 2.

Ovaj Zaključak objaviti će se u Službenom glasniku Krapinsko – zagorske županije.

**Z A K LJ U Č A K**

Članak 1.

Usvaja se izvješće o izvršenju Programa korištenja sredstava ostvarenih od potpora u

poljoprivredi na području Grada Pregrade u 2023. godini.

Članak 2.

Ovaj Zaključak bit će objavljen u „Službenom glasniku“ Krapinsko- zagorske županije.

**Točka 9.**

Gđa. Petek nadalje iznosi uvodno kraće obrazloženje vezano uz razmatranje i donošenje Odluke o davanju suglasnosti za provedbu ulaganja u rekonstrukciju nerazvrstane ceste i nogostupa s oborinskom odvodnjom na P-15 (D206-Ulica Kolarija – Ulica Stjepana Beloševića – Vrhi Pregradski – Ž2118).

Nakon iznijetog, gđa. Petek daje riječ gosp. Vešligaju.

Gosp. gradonačelnik ističe kako se planira ulaganje i kompletno uređenje Kolarije. Navedeno ulaganje namjerava se ostvariti prijavom projekta na intervenciju 73.13. potpora javnoj infrastrukturi u ruralnim područjima iz strateškog plana zajedničke poljoprivredne politike Republike Hrvatske 2023.-2027., čime će se povećati kvaliteta života lokalnog stanovništva naselja Pregrada. Rekonstrukcijom nerazvrstane ceste doprinijet će se boljoj protočnosti prometa i povećanju prometne sigurnosti kako vozača tako i pješaka. Projekat je bi trebalo prijaviti do kraja ovog tjedna, a radi se o vrijednosti od cca 1.685.000,00 eura. Nitko ne može garantirati da ćemo to na kraju i dobiti, ali će se u projekat staviti i stvari koje će pojačati mogućnost za dobivanje sredstava na natječaju i to je nužnost koju smo morali napraviti i možda će malo sve to sada stršati jer će se planirati neke stvari koje se neće moći učiniti u drugim ulicama, ali jednostavno na taj način moramo pokušati povući ta sredstva, a za to nam treba i Odluka Gradskog vijeća, iznio je gosp. gradonačelnik.

Gđa. Petek zahvaljuje gradonačelniku te otvara raspravu po navedenoj točci.

Za riječ se javila gđa. Vnuk te iznosi kako se slaže sa navedenim, jer naime trebat će pojačana signalizacija i sigurnost kroz tu ulicu pošto se u nastavku planira izgradnja DV te će tu biti još veća frekvencija i svakako tu ulicu treba urediti.

Nakon iznijetog izlaganja gđe. Vnuk, pošto više nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 10 glasova ZA, 0 PROTIV i 0 SUZDRŽAN donosi

**ODLUKU**

**I.**

Gradsko vijeće Grada Pregrade daje suglasnost za provedbu ulaganja u rekonstrukciju nerazvrstane ceste i nogostupa s oborinskom odvodnjom na P-15 (D206 - Ulica Kolarija – Ulica Stjepana Beloševića – Vrhi Pregradski – Ž2118) na kč.br. 4418 (4418) i dijelovima k.č. 1342/4 (1151/8), 1342/1(1151/7), 1500 (1145), 1609 (1130/1), 1507/1 (1116/1), 1512/1 (1080/1), 1603/2 (1121/1), 3657/1 (1604/2**)**, k.o. Pregrada.

**II.**

Ulaganje iz točke I. ove Odluke planira se prijaviti na natječaj intervencije 73.13. potpora javnoj infrastrukturi u ruralnim područjima iz strateškog plana zajedničke poljoprivredne politike republike hrvatske 2023.-2027.

**III.**

Sastavni dio ove Odluke je Prilog „Opis projekta„ koji je sastavljen sukladno Natječaju za provedbu intervencije 73.13. potpora javnoj infrastrukturi u ruralnim područjima iz strateškog plana zajedničke poljoprivredne politike republike hrvatske 2023.-2027.

U Prilogu su navedeni svi bitni podaci o projektu: naziv projekta za koji se izdaje odluka o suglasnosti, korisnik, opis projekta, društvena opravdanost projekta, financijski kapaciteti korisnika, ljudski kapaciteti korisnika, način održavanja i upravljanja realiziranim projektom, usklađenost projekta sa strateškim razvojnim dokumentom jedinice lokalne samouprave te izjava korisnika o javnoj upotrebi/korištenju predmeta projekta te dostupnosti predmeta projekta pojedincima, stanovništvu i interesnim skupinama.

**IV.**

Ova Odluka stupa na snagu danom donošenja, a objavljuje se u Službenom glasniku Krapinsko-zagorske županije.

**Točka 10.**

Nadalje gđa. Petek iznosi uvodno kraće obrazloženje vezano uz razmatranje i donošenje Godišnjeg provedbenog plana unapređenja zaštite od požara za područje Grada Pregrade za 2024. godinu.

Nakon iznijetog, gđa. Petek otvara raspravu po navedenoj točci.

Pošto nije bilo pitanja ni prijedloga, gđa. Petek zaključuje točku te istu daje na glasovanje, nakon čega Gradsko vijeće jednoglasno sa 10 glasova ZA, 0 PROTIV i 0 SUZDRŽAN donosi

**GODIŠNJI PROVEDBENI PLAN**

**UNAPREĐENJA ZAŠTITE OD POŽARA**

**ZA PODRUČJE GRADA PREGRADE**

**ZA 2024. GODINU**

u predloženom tekstu koji se nalazi u privitku.

**Točka 11.**

Gđa. Petek nadalje iznosi uvodno kraće obrazloženje vezano uz razmatranje Izvješća poljoprivrednog redara za 2023. godinu.

Gđa. Petek pozdravlja gđu. Mariju Horvat Cesarec, novu poljoprivrednu redarku.

Gđa. Horvat Cesarec ukratko se predstavila, a što se tiče Izvješća sve se nalazi u obrazloženju.

Nadalje za riječ se javio gosp. Vešligaj te je zaželio puno uspjeha u daljnjem radu novoj poljoprivrednoj redarki gđi Horvat, a koja ujedno pokriva i općine Desinić i Krapinske Toplice.

Za riječ se javila i gđa. Križanec Ružić te ističe kako će joj i MO biti na raspolaganju.

Nakon sveg iznijetog, Gradsko vijeće navedeno Izvješće poljoprivrednog redara za razdoblje 01.01.-31.12.2023. godine primilo je na znanje.

**Točka 12.**

**Razno:**

**Ad.1.** Za riječ se javila gđa. Vesna Liber te iznosi pitanje vezano prostor bivše EMK-e, odnosno otkupa?

Na navedeno gosp. gradonačelnik iznosi kako je napravljena službena procjena i prošla je Županijsko povjerenstvo te je ista i dostavljena vlasniku. Međutim, iz njegove reakcije zaključeno je da on nije zadovoljan sa navedeno procjenom, odnosno cijenom te se sada očekuje da se službeno izjasnio. Kada ćemo imati točne informacije, svakako ćemo Vas obavijestiti o tome.

**Ad.2.** Nadalje za riječ se javio gosp. Zdravko Vrbanc te iznosi pitanje vezano uz projekat – širokopojasni internet, odnosno zanima ga u kojoj je to trenutno fazi?

Na navedeno gosp. gradonačelnik iznosi kako je izabrana tvrtka koja će raditi i potpisan je Ugovor sa ministarstvom te se slijedeći tjedan očekuje sastanak i projekat bi trebao krenuti.

Pošto više nije bilo pitanja ni prijedloga gosp. gradonačelnik iznosi još samo jednu informaciju vezanu uz sutrašnje obilježavanje Dana Županije, a koje se ove godine održava u našem Gradu te poziva sve vijećnice/ke koji mogu doći da se pridruže navedenoj proslavi.

Nakon sveg iznijetog gđa. Petek zaključuje sjednicu.

Materijali i akti donijeti na sjednici sastavni su dio ovog Zapisnika.

Zaključeno u 18:40 sati.

**ZAPISNIČAR**  **PREDSJEDNICA**

**GRADSKOG VIJEĆA**

Renata Posavec

Vesna Petek