**Muzej grada Pregrade Zlatko Dragutin Tudjina**

Trg Gospe Kunagorske 3, Pregrada

KLASA: 400-01/24-01/04

UR.BROJ: 2214-1-381-24-2

Pregrada, 6. lipnja 2024.

**PREDMET: Obrazloženje prijedloga I. izmjena i dopuna Financijskog plana Muzeja grada Pregrade za 2024. godinu**

**OPĆI DIO**

U općem dijelu I. izmjena i dopuna Financijskog plana za 2024. godinu iskazan je plan prihoda poslovanja u visini 119.305,32 eura, rashoda poslovanja u visini 96.818,42 eura i rashoda za nabavu nefinancijske imovine u visini 22.486,90 eura.

Prijenos viška prihoda iz 2023. godine iznosi 40.281,34 eura.

Plan prihoda se sastoji od prihoda iz nadležnog proračuna (Grad Pregrada) u visini 20.300,00 eura, od pomoći iz inozemstva i nenadležnih proračuna u visini 78.861,44 eura te prihoda za posebne namjene u visini 14.806,98 eura i vlastitih prihoda u visini 5.336,90 eura.

Stavke prihoda za posebne namjene i vlastitih prihoda povećane su u odnosu na početak godine zbog viškova koji nisu inicijalno bili uračunati. Višak prihoda odnosi se i na neutrošena sredstava iz EU programa Erasmus+.

Plan rashoda sastoji se od rashoda koji su planirani u visini 119.305,32 eura.

**POSEBNI DIO**

**Program: Muzejska djelatnost**

**Aktivnost: Muzejska redovna djelatnost**

Program muzejske djelatnosti sastoji se od muzejske redovne djelatnosti.

Redovna djelatnost obuhvaća nabavu muzejske građe (muzejski izlošci i predmeti prirodnih rijetkosti) te različite aktivnosti koje se organiziraju kroz čitavu godinu za posjetitelje (povremene izložbe i ostalo).

Materijalni rashodi planiraju se u visini 14.800,00 eura, financijski rashodi u visini 500,00 eura i rashodi za nabavu proizvedene dugotrajne imovine u visini 4.000,00 eura, iz sredstava proračuna Grada Pregrade. Iz izvora vlastitih prihoda planiraju se rashodi za nabavu proizvedene dugotrajne imovine u visini 5.336,90 eura, iz prihoda za posebne namjene 9.306,98 eura te iz pomoći (sredstva Ministarstva kulture i medija i KZŽ) u visini 5.950,00 eura, a odnose se na prijavljeni projekt opremanja muzejske čuvaonice adekvatnim ormarima i ladičarima za čuvanje arhivskog gradiva i muzejske građe te samu nabavu muzejske građe.

Uz redovnu djelatnost, tu je i Edukativni program muzeja, u sklopu kojega se planiraju rashodi iz sredstava proračuna Grada Pregrade u visini od 1.000,00 eura te rashodi od Pomoći (sredstva KZŽ) u visini 1.050,00 eura, za provedbu edukativnih aktivnosti, predavanja, radionica itd. kroz 2024. godinu.

Osim redovne djelatnosti i edukativnog programa, u sklopu projekata Muzeja se planiraju rashodi u visini 77.361,44 eura. Od toga se na arheološke nadzore planiraju rashodi iz Prihoda za posebne namjene u visini 5.500,00 eura.

Muzej grada Pregrade već niz godina provodi projekte sufinancirane bespovratnim sredstvima iz EU programa Erasmus+, a od 2021. godine nositelj je Erasmus akreditacije u području obrazovanja odraslih u svojstvu koordinatora konzorcija, sastavljenog od četiri javne ustanove i jedne neprofitne organizacije s područja Krapinsko-zagorske županije. Za provedbu preostalih aktivnosti (mobilnosti) iz projekta Erasmus akreditacije 2022. planirani su rashodi iz Pomoći (sredstva Agencije za mobilnost i programe Europske unije) u visini 5.138,10 eura.

Za provedbu aktivnosti iz projekta Erasmus akreditacije 2023. planirani su rashodi iz Pomoći (sredstva Agencije za mobilnost i programe Europske unije) u visini 29.550,00 eura, a odnosse se na mobilnosti osoblja i polaznika obrazovnih programa, kako Muzeja grada Pregrade, tako i drugih članova konzorcija, u prvom redu Udruge Kajkaviana, a zatim i Gradske knjižnice Pregrada, Općinske knjižnice Krapinske Toplice i Muzeja Radboa iz Radoboja.

Tijekom 2024. godine planirane su i aktivnosti u sklopu projekta Erasmus akreditacije 2024. i to rashodi iz Pomoći (sredstva Agencije za mobilnost i programe Europske unije) u visini 37.173,34 eura, a odnose se na mobilnosti osoblja i polaznika obrazovnih programa. Odluka o visini odobrenih sredstava za ovaj projekt pristigla je svibnju 2024. godine te su odobrena sredstva veća u odnosu na sredstva planirana početkom godine.

U Muzeju grada Pregrade od 1. prosinca 2023. godine više nema zaposlenih djelatnika, a poslove vršitelja dužnosti ravnatelja muzeja obavlja dr. sc. Davor Špoljar, ravnatelj Pučkog otvorenog učilišta Pregrada, temeljem Odluke Gradonačelnika.

Time Muzej ispunjava ciljeve iz Plana razvoja grada Pregrade vezano uz posebni cilj 3. „Pregrada je grad znanja, mjesto okupljanja, društvenih događanja i kvalitetnih usluga za svoje građane“.

**V. D. RAVNATELJA**

dr. sc. Davor Špoljar