**Pučko otvoreno učilište Pregrada**

Trg Gospe Kunagorske 3, Pregrada

Matični broj: 5634091

Šifra djelatnosti 85.59

OIB: 62928882154

IBAN: HR78 2340 0091 1112 0638 1

**PREDMET: Obrazloženje prijedloga I. izmjena i dopuna Financijskog plana Pučkog otvorenog učilišta Pregrada za 2024. godinu**

**OPĆI DIO**

U općem dijelu I. izmjena i dopuna Financijskog plana POU Pregrada za 2024. godinu iskazan je plan prihoda poslovanja u visini 122.374,04 eura, rashoda poslovanja u visini 115.874,04 eura i rashoda za nabavu nefinancijske imovine u iznosu 6.500,00 eura.

Plan prihoda sastoji se od prihoda iz nadležnog proračuna (Grad Pregrada) u visini 114.600,00 eura, od pomoći iz nenadležnih proračuna u visini 2.500,00 eura (Ministarstvo kulture i medija i Agencija za mobilnost i programe Europske unije), od vlastitih prihoda u visini 3.674,04 eura te od donacija od 1.600,00 eura.

Plan rashoda sastoji se od rashoda koji su planirani u visini 122.374,04 eura.

**POSEBNI DIO**

**Program: Redovna djelatnost i programi**

**Aktivnost: Redovna djelatnost i programi**

Program Pučkog otvorenog učilišta Pregrada sastoji se od redovne djelatnosti i programa.

Redovna djelatnost obuhvaća različite neformalne obrazovne programe te druge aktivnosti koje se u Učilištu organiziraju kroz čitavu godinu.

Materijalni rashodi planiraju se u visini 110.600,00 eura, financijski rashodi u visini 1.000,00 eura i rashodi za nabavu proizvedene dugotrajne imovine u visini 3.000,00 eura, iz sredstava proračuna Grada Pregrade. Među materijalnim rashodima, kroz djelatnost POU Pregrada u 2024. godini planira se realizacija niza edukativnih programa, gostovanja kazališnih predstava, koncerata i drugih kulturnih programa uz angažman vanjskih suradnika kroz Ostale usluge. Službena putovanja odnose se na trošak loko-vožnji i troškove po putnim nalozima vezano uz službena putovanja za potrebe POU Pregrada, poput sudjelovanja na različitim događanjima, konferencijama, seminarima, kongresima i sl. Uredska oprema i namještaj odnosi se uglavnom na nabavu nove informatičke opreme, potrebe za odvijanje obrazovnih programa, a temeljem prijavljenog projekta na javni poziv Ministarstva kulture i medija.

Iz izvora vlastitih prihoda planiraju se materijalni rashodi u visini 3.674,04 eura te iz pomoći (sredstva Ministarstva kulture i medija i sredstva Agencije za mobilnost i programe Europske unije) planiraju se rashodi u visini 2.500,00 eura. Ti se rashodi odnose na nabavu proizvedene dugotrajne imovine, odnosno na prijavljeni projekt opremanja Učilišta informatičkom opremom financirano od strane Ministarstva te na stručno usavršavanje zaposlenika financirano od strane AMPEU.

Iz stavke donacije osigurana su sredstva za prigodni nagradni fond u sklopu Pregračkog fašnika ’24. koje je u veljači organiziralo Pučko otvoreno učilište Pregrada.

U Pučkom otvorenom učilištu Pregrada je od 15. rujna 2022. godine zaposlen ravnatelj, temeljem ugovora o radu na određeno vrijeme, a od 1. prosinca 2023. godine zaposlen je viši stručni suradnik temeljem ugovora o radu na neodređeno vrijeme i stručni suradnik temeljem ugovora o radu na određeno vrijeme (12 mjeseci).

Time Pučko otvoreno učilište Pregrada ispunjava ciljeve iz Plana razvoja grada Pregrade vezano uz posebni cilj 3. „Pregrada je grad znanja, mjesto okupljanja, društvenih događanja i kvalitetnih usluga za svoje građane“.

KLASA: 400-01/24-01/04

URBROJ: 2140-5-3-24-2

Pregrada, 6. lipnja 2024.

**PREDSJEDNICA UPRAVNOG VIJEĆA**

Zdravka Žiger, prof.